Spoštovani učenci in starši, kot veste do nadaljnjega poteka pouk na daljavo preko pisnih navodil učiteljev. Pripravil sem snov, ki jo učenci lažje izvajajo doma po navodilih učitelja

**LIKOVNA UMETNOST 6. RAZRED**

NAVODILA ZA OBLIKOVANJE IZDELKOV

RISANJE TIHOŽITJA PO OPAZOVANJU

Za risanje tihožitja potrebujete risalni list A3 format in svinčnik srednje trdote (HB). Lahko uporabite tudi list iz sredine zvezka, če nimate risalnega lista.

Na mizo ali kakšno drugo ravno podlago postavite tri oblikovno enostavne predmete (steklenica, skodelica, majhna škatlica, lahko postavite tudi katere druge predmete).

Usedete se približno dva metra stran od postavitve in rišete tako, da opazujete postavljene predmete in videne informacije prenašate s svinčnikom na risalni list v približno naravni velikosti predmetov.

Ko rišete ste pozorni na oblike predmetov in na razmerja pri posameznem predmetu (višina, širina). Pozorni ste tudi na prostorskost predmetov (določeni predmeti so bliže, drugi so bolj oddaljeni od nas) ter na površino in materiale predmetov (steklo, les...). Pazite, da predmete ne rišete premajhne. Naj tihožitje zapolni prostor risalnega lista.

Želim vam obilo ustvarjalnega zanosa.

Milan Kastelic